Diari Oficial de la Generalitat Valenciana


Sumari del DOGV 2517, del 29-05-1995 (1995/834871)

DECRET 89/1995, de 16 de maig, del Govern Valencià, pel qual es crea el Conservatori Professional de Música a Torrent.
----------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/05/16/89/dof/vci/html**

### Dades del document

Número de DOGV
:   2517

Data del DOGV
:   29-05-1995

Secció del DOGV
:   DISPOSICIONS GENERALS

Número del document
:   1995/834871


Data del document
:   16-05-1995

Organisme emissor
:   Conselleria de Educació i Ciència

Tipus de document
:   Decret

DECRET 89/1995, de 16 de maig, del Govern Valencià, pel qual es crea el Conservatori Professional de Música a Torrent.   
El Decret 13/1986, de 10 de febrer, del Govern Valencià, va crear el Conservatori Elemental de Música de Torrent, que es va posar en funcionament mitjançant l'Ordre de 14 de març de 1986, de la Conselleria de Cultura, Educació i Ciencia.  
Posteriorment, les ordres de 7 de juliol de 1988, 27 de setembre de 1989, i 28 de setembre de 1990, van autoritzar el centre esmentat per a impartir determinats ensenyaments de grau mitjà.  
Aquest conservatori és concebut, en la planificació educativa, per atendre la demanda d'estudis musicals de la comarca de l'Horta.  
En el curs escolar 1995-96 es durà a terme la implantació generalitzada del primer curs de grau mitjà dels estudis de música, segons el que estableix el Reial Decret 987/1991, de 14 de juny, pel qual s'aprova el calendari d'aplicació de la nova ordenació del sistema educatiu, modificat pel Reial Decret 1487/1994, d'1 de juliol. Aquesta especial circumstància fa convenient la reclassificació del conservatori elemental existent en un conservatori de grau mitjà.  
Per això, i conformement al que estableix l'article 17 de la Llei Orgànica 8/1985, de 3 de juliol, Reguladora del Dret a l'Educació, a proposta del conseller d'Educació i Ciència, després de la deliberació del Govern Valencià, en la reunió del dia 16 de maig de 1995,  
DECRETE:  
Article únic  
Es crea, per transformació del Conservatori Elemental de Música de Torrent, codi 59311250, el següent centre docent:  
Província: València.  
Municipi: Torrent.  
Denominació: Conservatori Professional de Música.  
Codi: 40168907.  
Domicili provisional: carrer d'Albocàsser, 2 i 4.  
Ensenyaments: Música de Grau Elemental i Mitjà.  
Capacitat: 540 llocs escolars.  
DISPOSICIó ADDICIONAL  
El que estableix aquest decret s'inscriurà al Registre de Centres Docents de la Comunitat Valenciana.  
DISPOSICIONS FINALS  
Primera  
Es faculta el conseller d'Educació i Ciència perquè adopte totes les mesures que calguen per al compliment i desenvolupament del que s'estableix en aquest decret, així com també per a modificar, si escau, el domicili, la denominació i la configuració del centre.  
Segona  
Aquest decret entrarà en vigor el dia de la seua publi-cació en el Diari Oficial de la Generalitat Valenciana; això no obstant, els seus efectes acadèmics s'entendran referits a l'inici del curs escolar 1995-96.  
València, 16 de maig de 1995  
El president de la Generalitat Valenciana,  
JOAN LERMA I BLASCO  
El conseller d'Educació i Ciència,  
JOAN ROMERO I GONZáLEZ


Còpia Permalink ELI